EkBass/fiwiki-20250220-pages-articles huggingface dataset:
Heikki Laurila

Heikki Risto Ylermi Laurila (15. toukokuuta 1934 Kouvola – 9. helmikuuta 2021 Nizza, Ranska) oli suomalainen kitaristi. Hän soitti sekä oman yhtyeensä kanssa (noin sata kappaletta) että useiden muiden yhtyeiden levyillä. Laurila on Suomen levyttänein muusikko yli 7 000:n levytetyn raidan määrällä. Laurila oli luotettu studiomuusikko, koska hän omaksui kappaleet erittäin nopeasti ja oli tyylilajien suhteen laaja-alainen. Laurila on Suomen eniten levyttänyt studiomuusikko kautta aikojen. Vuoteen 2008 mennessä hän oli Gramexin tilastojen mukaan levyttänyt 7 272 raitaa. Laurila käytti Gibson ES-175-, Fender Stratocaster- ja Gibson Les Paul -kitaroita. Laurila soitti myös mandoliinia ja banjoa sekä sovitti useita kappaleita. Hän sai Pro Finlandia -mitalin vuonna 1999. Laurilan puoliso oli laulaja Ritva Mustonen ja heidän tyttärensä lapsitähtenä tunnetuksi tullut Mari Laurila. ==Diskografia== * Heikki Laurila kitara (1971) * A Taste of guitar (1971) * Herkkupaloja (1973) * Maniska (1976) * Moliendo cafe (1981) * Tallella – Suomalaisia kansanlauluja ja laulelmia (Ritva Mustonen-Laurilan kanssa, 1984) * Sadoin kitaroin (2003) ==Lähteet== == Aiheesta muualla == * * * Laurilan haastattelu Ylen Elävässä arkistossa * Diskografia * Heikki Laurilan muistokirjoitus Helsingin Sanomissa Luokka:Suomalaiset kitaristit Luokka:Suomalaiset säveltäjät Luokka:Suomalaiset sovittajat Luokka:Pro Finlandia -palkitut Luokka:Vuonna 1934 syntyneet Luokka:Vuonna 2021 kuolleet Luokka:Ranskansuomalaiset
Alexandre do Nascimento

Alexandre do Nascimento (1. maaliskuuta 1925 Malanje – 28. syyskuuta 2024) oli angolalainen roomalaiskatolilainen kirkonmies. Nascimento aloitti opintonsa kotimaassaan ja lähti vuonna 1948 Roomaan, jossa hänet vihittiin papiksi 20. joulukuuta 1952. Hän palasi pappisvihkimyksen saatuaan Angolaan ja oli siellä, kunnes lähti vuonna 1961 Lissaboniin. Hän palasi kotimaahansa toistamiseen vuonna 1971. Nascimento tuli nimitetyksi Malanjen piispaksi vuonna 1975 ja toimi virassa vuoteen 1977. Hän oli vuodesta 1977 Lubangon ja vuosina 1986–2001 Luandan arkkipiispa. Nascimentosta tuli kardinaali 2. helmikuuta 1983. Hän oli kuitenkin jo täyttänyt 80 vuotta eikä siten voinut osallistua uuden paavin valintaan Johannes Paavali II:n kuoltua keväällä 2005. Nascimento jäi eläkkeelle 23. tammikuuta 2001. == Lähteet == Luokka:Angolalaiset kardinaalit Luokka:Katoliset arkkipiispat Luokka:Vuonna 1925 syntyneet Luokka:Vuonna 2024 kuolleet
Alexandre José Maria dos Santos

Alexandre José Maria dos Santos (18. maaliskuuta 1924 Zavala – 29. syyskuuta 2021 Maputo) oli mosambikilainen roomalaiskatolinen arkkipiispa, joka toimi myös yhtenä kirkon kardinaaleista. Hänet vihittiin fransiskaanien papiksi 25. kesäkuuta 1953 ja nimitettiin Lourenço Marquesin (sittemmin Maputon) arkkihiippakunnan johtoon 23. joulukuuta 1974. Piispaksi konsekroinnin suoritti 9. maaliskuuta 1975 Agnelo Rossi, jota avustivat Laurean Rugambwa ja Eduardo André Muaca.Catholic-Hierarchy.org: Alexandre José Maria Cardinal dos Santos, O.F.M. Dos Santos ylennettiin kardinaaliksi 28. kesäkuuta 1988, mutta ikänsä takia hän ei voinut osallistua vuoden 2005 konklaaviin. Hän jäi eläkkeelle Maputon arkkipiispan tehtävistä 22. helmikuuta 2003. == Lähteet == Luokka:Katoliset arkkipiispat Luokka:Mosambikilaiset kardinaalit Luokka:Vuonna 1924 syntyneet Luokka:Vuonna 2021 kuolleet
Louise Brough

Althea Louise Brough Clapp (11. maaliskuuta 1923 Oklahoma City, Oklahoma – 3. helmikuuta 2014 Vista, Kalifornia) oli yhdysvaltalainen tennispelaaja. Brough tunnetaan yhtenä historian parhaista lentolyöntipelaajista. Hän voitti Wimbledonissa 13 mestaruutta kaksinpelissä, nelinpelissä ja sekanelinpelissä. Yhdysvaltain mestaruuskilpailussa voittoja kertyi 17 ja Grand Slam -titteleitä yhteensä 35. Hänet valittiin International Tennis Hall of Famen jäseneksi 1967. ==Grand Slam -turnaukset== *Australian mestaruuskilpailut **Kaksinpelin mestaruus: 1950 **Nelinpelin mestaruus: 1950 *Ranskan mestaruuskilpailut **Nelinpelin mestaruus: 1946, 1947, 1949 **Nelinpelin finaalissa: 1950 *Wimbledon **Kaksinpelin mestaruus: 1948, 1949, 1950, 1955 **Kaksinpelin finaalissa: 1946, 1952, 1954 **Nelinpelin mestaruus: 1946, 1948, 1949, 1950, 1954 **Nelinpelin finaalissa: 1947, 1951, 1952 **Sekanelinpelin mestaruus: 1946, 1947, 1948, 1950 **Sekanelinpelin finaalissa: 1949, 1955 *Yhdysvaltain mestaruuskilpailut **Kaksinpelin mestaruus: 1947 **Kaksinpelin finaalissa: 1942, 1943, 1948, 1954, 1957 **Nelinpelin mestaruus: 1942, 1943, 1944, 1945, 1946, 1947, 1948, 1949, 1950, 1955, 1956, 1957 **Nelinpelin finaalissa: 1952, 1953, 1954 **Sekanelinpelin mestaruus: 1942, 1947, 1948, 1949 **Sekanelinpelin finaalissa: 1946 ==Grand Slam -finaalit kaksinpelissä== ===Voitot (6)=== Vuosi Turnaus Vastustaja loppuottelussa Loppuottelun tulos 1947 Yhdysvaltain mestaruuskilpailut Margaret Osborne duPont 8–6, 4–6, 6–1 1948 Wimbledon Doris Hart 6–3, 8–6 1949 Wimbledon (2) Margaret Osborne duPont 10–8, 1–6, 10–8 1950 Australian mestaruuskilpailut Doris Hart 6–4, 3–6, 6–4 1950 Wimbledon (3) Margaret Osborne duPont 6–1, 3–6, 6–1 1955 Wimbledon (4) Beverly Fleitz 7–5, 8–6 ===Loppuotteluhäviöt (8)=== Vuosi Turnaus Vastustaja loppuottelussa Loppuottelun tulos 1942 Yhdysvaltain mestaruuskilpailut Pauline Betz Addie 4–6, 6–1, 6–4 1943 Yhdysvaltain mestaruuskilpailut Pauline Betz Addie 6–3, 5–7, 6–3 1946 Wimbledon Pauline Betz Addie 6–2, 6–4 1948 Yhdysvaltain mestaruuskilpailut Margaret Osborne duPont 4–6, 6–4, 15–13 1952 Wimbledon Maureen Connolly Brinker 7–5, 6–3 1954 Wimbledon Maureen Connolly Brinker 6–2, 7–5 1954 Yhdysvaltain mestaruuskilpailut Doris Hart 6–8, 6–1, 8–6 1957 Yhdysvaltain mestaruuskilpailut Althea Gibson 6–3, 6–2 ==Lähteet== Luokka:Yhdysvaltalaiset tennispelaajat Luokka:Vuonna 1923 syntyneet Luokka:Vuonna 2014 kuolleet
Derby County FC

thumb|right|250px|Derby County FC:n kotistadion Pride Park Stadium. Derby County Football Club [] on englantilainen jalkapalloseura Derbyn kaupungista. Seura pelaa Mestaruussarjassa, Englannin toiseksi korkeimmalla sarjatasolla, jonne se palasi pelattuaan kaudet 2022–2024 Ykkösliigassa. Seuran tähänastisista saavutuksista suurimmat ovat olleet Valioliigan voitto kausina 1971–1972 ja 1974–1975 sekä FA Cupin voitto kaudella 1945–1946. Se on myös edennyt Euroopan cupissa välieriin kaudella 1972–1973. == Historia == Derby on yksi Englannin jalkapalloliigan, The Football Leaguen, perustajajäsenistä. Derby County sijoittui kaudella 1895–1896 1. divisioonan toiseksi. Se keräsi kauden aikana 41 pistettä ja jäi mestaruuden voittaneesta Aston Villasta neljän pisteen päähän. Vuonna 1898 Derby selvisi FA Cupin loppuotteluun, mutta hävisi sen Nottingham Forestille lukemin 1–3. Seura pääsi FA Cupin loppuotteluun myös seuraavana vuonna, mutta kärsi tappion Sheffield Unitedille maalein 1–4. Kolmannen kerran Derby oli FA Cupin loppuottelussa vuonna 1903, jolloin se hävisi Bury FC:lle 0–6. Derby putosi 1. divisioonasta kauden 1906–1907 päätteeksi. Se jäi sarjan toiseksi viimeiseksi 26 pisteellä, joka oli pisteen enemmän kuin sarjan jumboksi jääneellä Stoke Cityllä. Seura nousi takaisin 1. divisioonaan kaudella 1911–1912, mutta jäi hissiliikkeeseen 1. ja 2. divisioonan väliin. Se jäi kaudella 1913–1914 sarjajumboksi ja putosi 2. divisioonaan, mutta nousi heti seuraavalla kaudella takaisin. == 2010-luku == Kaudella 2018–2019 Derby selviytyi Mestaruussarjan nousukarsintoihin. Se hävisi Leedsille kotonaan maalein 0–1 mutta voitti vieraspelin numeroin 2–4. Ratkaisevassa nousukarsintaottelussa Derby kohtasi puolueettomalla kentällä Aston Villan, jolle hävisi maalein 2–1. == Entisiä pelaajia == * Jack Atkin * Jack Barker * Geoff Barrowcliffe * Steve Bloomer * Colin Boulton * Steve Buckley * Roy Carroll * Raich Carter * George Collin * Sammy Crooks * Peter Daniel * Peter Doherty * Alan Durban * Michael Forsyth * Hughie Gallacher * Archie Gemmill * Charlie George * Archie Goodall * John Goodall * Kevin Hector * Alan Hinton * Tom Huddlestone * Jordon Ibe * Leighton James * Richard Keogh * Giorgi Kinkladze * Shefki Kuqi * Dave Langan * Jacob Laursen * Joe Ledley * Francis Lee * Rob Lee * Jesse Lingard * Dave Mackay * Roy McFarland * Paul McGrath * Johnny McIntyre * Jimmy Methven * Charlie Morris * Bert Mozley * Jack Nicholas * John O'Hare * Leon Osman * Jack Parry * Mart Poom * Steve Powell * Tommy Powell * Fabrizio Ravanelli * George Richards * Wayne Rooney * Dean Saunders * Peter Shilton * Igor Štimac * Colin Todd * Simo Valakari * Ron Webster * Geraint Williams * Mark Wright == Entisiä valmentajia == * George Burley * Phil Brown * Paul Clement * Brian Clough * Nigel Clough * Phillip Cocu * Paul Jewell * Frank Lampard * Steve McClaren * Nigel Pearson * Wayne Rooney * Colin Todd == Lähteet == == Aiheesta muualla == * Virallinen sivu Luokka:Derby Luokka:Englantilaiset jalkapalloseurat Luokka:Vuonna 1884 perustetut urheiluseurat
Ernst Heinrich Weber

Ernst Heinrich Weber (Wittenberg, 24. heinäkuuta, 1795 – 26. tammikuuta, 1878) oli saksalainen lääkäri, joka vaikutti merkittävästi kokeellisen psykologian syntyyn. Weber opiskeli lääketiedettä Wittenbergin yliopistossa. Vuonna 1818 hän sai vertailevan anatomian apulaisprofessorin viran Leipzigin yliopistosta. Vuodesta 1821 alkaen hän toimi Leipzigin yliopistossa anatomian ja fysiologian professorina. 1860-luvulla Weber työskenteli Gustave Fechnerin kanssa ja yhdessä he kehittivät psykofysiikan peruslainalaisuuksia kuten Weberin–Fechnerin lain. Vuonna 1866 Weber jäi eläkkeelle fysiologian professorin virasta ja vuonna 1871 anatomian professorin virasta. ==Teoksia== Pääteokset * Anatomia comparata nervi sympathici (1817) * De aure et auditu hominis et animalium (1820) * Tractatus de motu iridis (1821) * Wellenlehre (1825) Yhteisteoksia hänen veljiensä Wilhelm Eduard Weberin and Eduard Friedrich Weberin kanssa: * Zusätze zur Lehre vom Bau und von der Verrichtung der Geschlechtsorgane (1846) * Die Lehre vom Tastsinn und Gemeingefühl (1851) * Annotationes anatomicae et physiologicae (1851) Luokka:Saksalaiset lääkärit Luokka:Vuonna 1795 syntyneet Luokka:Vuonna 1878 kuolleet
Cinque Terre

Cinque Terre on viiden kylän rypäs Italiassa Ligurian rannikolla La Spezian maakunnassa. Kylien nimet ovat pohjoisesta etelään Monterosso al Mare, Vernazza, Corniglia, Manarola ja Riomaggiore. == Sijainti == Jyrkkä vuoristo eristää kylät niin, että ne olivat ennen vain meren kautta yhteydessä muuhun maailmaan, ja sekin oli talvikuukausina vaikeaa myrskyjen takia. Näin selittyy alueen nimi, joka tarkoittaa viittä maata. Maayhteys muodostui vasta, kun 1800-luvulla rannikkoa pitkin rakennettiin rautatie Genovasta La Speziaan. Jokaisella viidellä kylällä on oma rautatieasema. Matkustajalauttayhteys yhdistää muut kylät paitsi Corniglian, jonne maihinnousu lautalta olisi liian hankalaa. Autolla eivät kyliin pääse muut kuin asukkaat, joten matkailijoille suositellaan kulkua paikallisjunalla pohjoisen suunnasta Genovasta tai etelästä La Speziasta.Le Cinque Terre.org/Arrivare == Suojelualue ja kulttuurikohde == Kylät ja niitä ympäröivät vuorenrinteet muodostavat kansallispuiston, johon kuuluu myös alueen vedenalainen luonto.Cinque Terren kansallispuiston sivut Cinque Terre muodostaa lähialueineen 47 neliökilometrin laajuisen maailmanperintökohteen, johon kuuluvat Cinque Terren lisäksi Portoveneren kaupunki sekä Tinon, Palmarian ja Tinetton saaret. Alue on kuulunut Unescon maailmanperintöluetteloon vuodesta 1997. Kylästä toiseen kulkee maalauksellisia kävelyteitä, joista joillakin peritään pääsymaksu. Erityisen suosittu on Rakkauden polku (Via dell'Amore) Riomaggioresta Manarolaan. Kukkuloiden rinteet on pengerretty viinitarhoiksi, joita reunustavat alueelle tyypilliset, ilman laastia kootut kivimuurit.Le Cinque Terre.org Lokakuussa 2011 rankkasateet ja niiden aiheuttamat mutavyöryt vahingoittivat muureja ja maapenkereitä sekä aiheuttivat jopa kuolonuhreja Monterosso al Maressa.Mudslides and Flooding Ravage Areas of Scenic Beauty in Italy 26.11.2011. Sideways-verkkolehti. Tallennettu 28.10.2011 Tiedosto:Monterosso.jpg|Cinque Terren rannikko, edessä Monterosso Tiedosto:Vernazza cinque terre italy.jpg|Vernazza Tiedosto:Cinque Terre Vista da Corniglia 2.jpg|Corniglia Tiedosto:Manarola 2.jpg|Manarola Tiedosto:Riomaggiore01 2007-03-31.jpg|Riomaggiore == Lähteet == == Aiheesta muualla == *Cinque Terre Wikivoyagessa Luokka:Unescon maailmanperintökohteet Italiassa Luokka:La Spezian maakunta Luokka:Seulonnan keskeiset artikkelit
Tiamat

Tiamat on sekä babylonialaisessa että sumerilaisessa mytologiassa suolaisen veden jumalatar ja alkukantaisen kaaoksen hirviömäinen lohikäärme.Stephanie Dalley, Myths from Mesopotamia (Oxford University Press, 1987), p. 329.Cotterell 1996, s. 166 Hänen puolisonsa oli makean veden jumala Apsû.Lurker 1987, s. 184 Babylonian luomiseepoksessa Enūma Elišissä kerrotaan, että alussa Apsûn ja Tiamatin yllä oli vain sumua. Sitten pinnan alta nousi ensimmäinen pari: Lahmu ja Lahamu. Tämä pari synnytti nuoremmat jumalat, jotka metelillään ärsyttivät Apsûa ja Tiamatia. Veden jumala Ea kykeni nujertamaan Apsûn taikakeinoin ja vaivutti tämän uneen. Näin makeat vedet pysyivät liikkumattomina maan alla. Tiamatia hän ei kuitenkaan pystynyt vastustamaan. Silloin jumalten neuvosto kääntyi epätoivoisena Ean pojan Mardukin puoleen. He olivat varmoja siitä, että kukaan muu jumalista ei kykenisi kohtaamaan naispuolista lohikäärmettä. Muut jumalat antoivat Mardukille taivaan ehdottoman valtuutuksen. Jousella, nuolilla, nuijalla ja verkolla aseistautunut Marduk ajoi myrskyvaunuissaan taisteluun kohtaamaan kammottavan hirviöjoukon, jonka Tiamat ja hänen poikansa sekä toinen miehensä Kingu olivat keränneet kokoon. Nähdessään Mardukin Kingun valtasi kuitenkin pelko ja hänen rohkeutensa petti. Mutta Tiamat ei pelännyt Mardukia, vaan avasi valtavan kitansa nielaistakseen tämän. Marduk lähetti siinä samassa raivoavan myrskyn Tiamatin suuhun, niin ettei lohikäärme enää pystynyt sulkemaan suutaan. Sitten Marduk ampui nuolen Tiamatin vatsaan ja vangitsi hänet. Pian Tiamat kuoli, ja Marduk sieppasi muut vastustajansa verkkoon. Sen jälkeen Marduk otti Kingulta kohtalon taulut. Tämän jälkeen Marduk alkoi luoda maailmankaikkeutta Tiamatin raadosta. Hän murskasi lohikäärmeen kallon ja repi ruumiin kappaleiksi. Yhdestä osasta tuli taivas, toisesta maa. Tiamatin puhkaistuista silmistä virtasivat suuret joet Eufrat ja Tigris. Lohikäärmeen käsivarsien käärmeet muutettiin patsaiksi, jotka myöhemmin koristivat Ean temppeliä. Jumalten neuvoston tehtäväksi jäi Kingun kohtalosta päättäminen. Hänet tuomittiin syylliseksi Tiamatin yllyttämiseen ja surmattiin. Sitten Ea loi Kingun verestä ihmiskunnan, josta tuli jumalten orjajoukko. Marduk jakoi jumalille tehtävät, joista ensimmäinen oli Babylonin suuren kaupungin rakentaminen Mardukin pysyväksi asuinsijaksi. Tiamat tunnettiin nimellä Thalattē (kreikan kielen sanasta "meri") Berossoksen hellenistisen Babylonian historian kirjoituksissa. ==Katso myös== *Anshar ==Lähteet== * Cotterell, Arthur: Maailman myytit ja tarut. WSOY 1996. ISBN 951-0-17102-6 * Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Viitteet === Luokka:Lohikäärmeet Luokka:Luojajumalat Luokka:Mesopotamialaiset jumalattaret Luokka:Mytologioiden hirviöt Luokka:Veden jumalat
U;Nee

U;Nee (s. Heo Yoon, 3. toukokuuta 1981 – 21. tammikuuta 2007) oli eteläkorealainen K-pop-muusikko ja näyttelijä. Ennen musiikkiuraansa hän käytti taiteilijanimeä Lee Hye-Ryeon. U;neen isä on kertoman mukaan kuollut nuorena ja isoäiti kasvatti hänet. Tämän kerrotaan johtaneen aikaiseen masennukseen jo 7-vuotiaana. U;nee aloitti näyttelijän uransa 17-vuotiaana. Hänen unelmansa oli kuitenkin tulla laulajaksi, jonka hän myöhemmin toteutti. U;nee oli julkaissut kaksi albumia ennen itsemurhaansa ja kolmas albumi julkaistiin vasta tähden kuoleman jälkeen. U;Nee joutui hämmentävään tilanteeseen syksyllä 2006, kun hänen kuviaan esitettiin sanomalehdissä Shah Alamissa, Malesiassa murhatun osa-aikaisen mongolimalli Altantuya Shaaribuun kuvina. U;neen suuri hitti oli radiokanavilla tiuhaan soitettu Call Call Call. U;Nee oli kärsinyt pitkään masennuksesta ennen hirttäytymistään huoneeseensa Incheonissa tammikuussa 2007. Hänen olisi ollut määrä tehdä piakkoin musiikkivideo ja julkaista uusi studioalbumi. U;neen äiti kertoi tyttärensä kuoleman jälkeen lehdistölle U;neen kärsineen masennuksesta ja oli siihen lääkityksellä, myös kuuluisuuden taakat painoivat häntä. Hänestä kirjoitettiin netissä negatiivisia asioita, jotka pahensivat masennusta. U;nee:n isoäiti löysi hänet hirttäytyneenä tultuaan kirkosta. Perhe oli lähtenyt kirkkoon, mutta U;nee oli sanonut olevansa liian väsynyt lähteäkseen mukaan, hän hirttäytyi kun perhe oli kirkossa. Eteläkorealaisen lehdistön mukaan U;nee löytyi vaatehuoneestaan hirttäytyneenä 2 metrin korkeudelta. Luokka:Itsemurhan tehneet Luokka:Eteläkorealaiset laulajat Luokka:Eteläkorealaiset näyttelijät Luokka:Vuonna 1981 syntyneet Luokka:Vuonna 2007 kuolleet
Tiamat (täsmennyssivu)

Tiamat on jumaluus babylonialaisessa ja sumerilaisessa mytologiassa. Tiamat voi myös tarkoittaa seuraavia asioita: * Tiamat (Dungeons & Dragons), viisipäinen lohikäärmejumalar roolipelissä * Tiamat (yhtye), ruotsalainen goottimetalliyhtye * Tiamat (hypoteettinen planeetta), planeetta pseudotieteellisessä kirjallisuudessa * Titania (Fire Emblem) tunnetaan myös nimellä Tiamat, roolipelihahmo * Tiamat, planeetta The Snow Queen -romaanissa. * Tiamat, lohikäärme lastenkirjassa Jeremy Thatcher, Dragon Hatcher * Tiamat, yksi pahan nelikosta Final Fantasy -sarjassa * Tiamat, merihirviö Pirates CSG:ssä * Tiamat, zergien jälkeläinen StarCraft-pelissä * Tiamat, avaruusalus Wing Commanderissa * Tiamat, ase Disgaea-pelisarjassa * Tiamat, loppuvastus Xenosaga -pelissä * Tiamet, lohikäärmeiden kuningatar Mon Colle Knights -pelissä * Tiamat, manattu hirviö Golden Sunissa
Divriği

Divriği on kaupunki ja sitä ympäröivä samanniminen piirikunta Sivasin maakunnassa Turkissa. Vuosina 1228-1229 kaupunkiin rakennettiin suuri moskeija, joka on säilynyt alkuperäisasussaan. Se on yhdessä viereisen samanikäisen terveysaseman kanssa UNESCOn maailmanperintökohde. Moskeijan ja siihen liittyvän lääkärikeskuksen pintoja peittävät ainutlaatuiset kaiverrukset, samoin arkkitehtuuri on hieno ilmentymä ajalle tyypillisestä kiviholvien rakentamisesta. Moskeijan sisätila on yksi suuri rukoushuone, jota kattaa kaksi kivikupolia.UNESCO Sairaalaosa kattaa moskeija-alueen eteläisimmän kolmanneksen. Sairaalan kivityö on erityisen pikkutarkkaa. Moskeija sijaitsee vanhan kaupungin eteläosassa, hiukan ylempänä kuin kaupungin nykyinen keskusta. Archnet == Lähteet == == Aiheesta muualla == Luokka:Turkin kaupungit
Matti Kalliokoski

Matti Kalliokoski (s. 17. maaliskuuta 1970 Halsua) on suomalainen toimittaja. Hän työskentelee Suomen Kuvalehden päätoimittajana.Tuomo Lappalainen, Suomen Kuvalehden uudeksi päätoimittajaksi Matti Kalliokoski, Suomen Kuvalehti 7.5.2020, viitattu 7.5.2020 Kalliokoski on toiminut aiemmin Helsingin Sanomien pääkirjoitustoimittajana ja pääkirjoitustoimituksen esimiehenäIlkka on valinnut uuden päätoimittajan, Yle.fi, uutiset, viitattu 7.5.2012 sekä Ilkka- lehden päätoimittajana ==Elämä== Kalliokoski on koulutukseltaan valtiotieteiden maisteri. Hän kävi Sanoman toimittajakoulun vuonna 1990. Kalliokoski työskenteli Ulkopolitiikka-lehden päätoimittajana 1994–1995, suunnittelijana Nokia Telecommunications Oy:ssä 1996–1998 ja erityisavustajana tasavallan presidentin kansliassa 1998–2000. Hän on toiminut myös projektipäällikkönä Tietotekniikan tutkimuslaitoksessa, määräaikaisena päätoimittajana sanomalehti Keskipohjanmaassa sekä vapaana toimittajana, konsulttina ja tutkijana. Kalliokoskella on useita luottamustoimia: hän on ollut muun muassa Crisis Management Initiativen hallituksen jäsen. ==Yksityiselämä== Kalliokosken puoliso on Elina Moisio. Kalliokosken isoisä oli maanviljelysneuvos, moninkertainen maatalousministeri ja kansanedustaja Viljami Kalliokoski. ==Lähteet== Luokka:Suomalaiset päätoimittajat Luokka:Nokian henkilöstö Luokka:Vuonna 1970 syntyneet Luokka:Elävät henkilöt
Bihor (piirikunta)

Bihor () on piirikunta Romanian Crișanan historiallisessa maakunnassa. Piirikunnan pääkaupunki on Oradea. Sen pinta-ala on 7 544 km² ja siellä on noin 573 691 asukasta (vuonna 2014). == Maantiede == Piirikunnan pinta-ala on yhteensä 7 544 km². Sen alue on Körösjoen valuma-aluetta. Bihorin piirikunta rajautuu idässä Sălajin, Clujin ja Alban piirikuntiin, pohjoisessa Satu Maren piirikuntaan, etelässä Aradin piirikuntaan ja lännessä Unkarin Hajdú-Biharin lääniin. == Väestö == Vuoden 2011 väestönlaskennassa piirikunnassa oli 549 752 asukasta ja sen väestötiheys oli 72 asukasta neliökilometrillä.http://www.recensamantromania.ro/wp- content/uploads/2012/02/Comunicat_DATE_PROVIZORII_RPL_2011.pdf 48,6 % piirikunnan väestöstä asuu taajamissa, mikä on alle Romanian keskiarvon.Romanian 2002 CensusNational Institute of Statistics, "Populaţia după etnie" Piirikunnan asukkaista romanialaisia on 67,38 %, unkarilaisia 25,96 %, romaneja 5,01 %, slovakkeja 1,22 % ja saksalaisia 0,19 %. Vuosi Piirikunnan väestönkasvuNational Institute of Statistics, "Populaţia la recensămintele din anii 1948, 1956, 1966, 1977, 1992, 2002 şi 2011" 1948 536,323 1956 574,488 1966 586,460 1977 633,094 1992 638,863 2002 600,246 2011 549,752 == Lähteet == == Aiheesta muualla == * Piirikunnan viralliset internetsivut Luokka:Romanian piirikunnat
Teemu Lehtinen

Teemu Lehtinen (s. 3. heinäkuuta 1961 Espoo) on Veronmaksajain Keskusliiton toimitusjohtaja. Hän on työskennellyt tehtävässä vuodesta 1997. Tätä ennen Lehtinen toimi Veronmaksajain Keskusliiton tutkimuspäällikkönä vuosina 1994–1997. == Ura == Lehtinen valmistui diplomi-insinööriksi Teknillisestä korkeakoulusta vuonna 1988, jonka jälkeen hän aloitti kansantaloustieteen opinnot Helsingin yliopistossa. Hän väitteli valtiotieteiden tohtoriksi vuonna 1998 ja hänen kansantaloustieteen alan väitöskirjassa, The Distribution and Redistribution of Income in Finland 1990-1993, tarkasteltiin 1990-luvun alkuvuosien laman vaikutuksia tulonjakoon ja tulojen uudelleenjakoon Suomessa. Lehtinen työskenteli vuosina 1989–1990 valtiovarainministeriössä nuorempana finanssisihteerinä ja oli vuosina 1990–1993 Valtion taloudellisessa tutkimuskeskuksessa erikoistutkijana. Valtiovarainministeriön vanhempana finanssisihteerinä hän työskenteli 1993, kunnes siirtyi taas VATT:n erikoistutkijaksi, jossa toimi vuoteen 1994 saakka. Veronmaksajain Keskusliitossa Lehtinen toimi vuosina 1994–1997 tutkimuspäällikkönä. Hän aloitti Veronmaksajain Keskusliiton toimitusjohtajana vuonna 1997. Lehtisellä on useita luottamustehtäviä ja hän on toiminut useissa verotuksen kehittämistä koskevissa asiantuntijatehtävissä. Muun muassa vuosina 2005–2023 Lehtinen oli Suomen Hypoteekkiyhdistyksen hallituksen jäsen. == Yksityiselämä == Lehtinen on naimisissa oikeustieteen kandidaatti Helena Lehtovirran kanssa. Heillä on kolme lasta. Sotilasarvoltaan Lehtinen on luutnantti. ==Lähteet== * === Viitteet === Luokka:Suomalaiset elinkeinoelämän vaikuttajat Luokka:Suomalaiset taloustieteilijät Luokka:Vuonna 1961 syntyneet Luokka:Elävät henkilöt
Olt (piirikunta)

Olt on piirikunta Romanian Muntenian ja Oltenian historiallisilla alueilla. Se on saanut nimensä samannimisestä joesta. Piirikunnan pääkaupunki on Slatina. Sen pinta-ala on 5 498 km² ja siellä on noin 423 352 asukasta (vuonna 2014). == Maantiede == Piirikunnan pinta-ala on yhteensä 5 498 km². Tonava virtaa alueen etelärajalla ja Oltjoki sen läpi pohjois-eteläsuunnassa. Oltin piirikunta rajautuu idässä Teleormanin piirikuntaan, lännessä Doljin piirikuntaan, pohjoisessa Argeșin ja Vâlcean piirikuntiin sekä etelässä Bulgarian Vratsan ja Plevenin alueisiin. == Kaupungit ja kunnat == === Kaupungit === *Balş *Corabia *Drăgăneşti-Olt *Piatra Olt *Potcoava *Scorniceşti === Kunnat === *Băbiciu *Baldovineşti *Bălteni *Bărăşti *Bârza *Bobiceşti *Brâncoveni *Brastavăţu *Brebeni *Bucinişu *Cârlogani *Călui *Cezieni *Cilieni *Coloneşti *Corbu *Coteana *Crâmpoia *Cungrea *Curtişoara *Dăneasa *Deveselu *Dobreţu *Dobrosloveni *Dobroteasa *Dobrun *Drăghiceni *Făgeţelu *Fălcoiu *Fărcaşele *Găneasa *Găvăneşti *Gârcov *Giuvărăşti *Ghimpeţeni *Gostavăţu *Grădinari *Grădinile *Grojdibodu *Gura Padinii *Ianca *Iancu Jianu *Icoana *Ipoteşti *Izbiceni *Izvoarele *Leleasca *Mărunţei *Mihăeşti *Milcov *Morunglav *Movileni *Nicolae Titulescu *Obârşia *Oboga *Oporelu *Optaşi-Măgura *Orlea *Osica de Sus *Osica de Jos *Pârşcoveni *Perieţi *Pleşoiu *Poboru *Priseaca *Radomireşti *Redea *Rotunda *Rusăneşti *Sâmbureşti *Sârbii-Măgura *Scărişoara *Schitu *Seaca *Şerbăneşti *Slătioara *Şopârliţa *Spineni *Sprâncenata *Ştefan cel Mare *Stoeneşti *Stoicăneşti *Strejeşti *Studina *Tătuleşti *Teslui *Tia Mare *Topana *Traian *Tufeni *Urzica *Vădastra *Vădăstriţa *Vâlcele *Valea Mare *Văleni *Verguleasa *Vişina *Vişina Nouă *Vitomireşti *Vlădila *Voineasa *Vulpeni *Vultureşti == Väestö == Vuoden 2011 väestönlaskennan mukaan piirikunnassa oli 415 530 asukasta ja sen väestötiheys oli 75,57 asukasta neliökilometrillä. Piirikunnan asukkaista romanialaisia on 98,06 prosenttia, romaneja 1,86 prosenttia.National Institute of Statistics, "Populaţia după etnie" Vuosi Piirikunnan väestönkasvuNational Institute of Statistics, "Populaţia la recensămintele din anii 1948, 1956, 1966, 1977, 1992 şi 2002" 1948 442 442 1956 458 982 1966 476 513 1977 518 804 1992 523 291 2002 489 274 2011 415 530 == Katso myös == * Luettelo Valakian hallitsijoista == Lähteet == == Aiheesta muualla == * Piirikunnan viralliset internetsivut Luokka:Romanian piirikunnat
Balls to Picasso

__NOTOC__ Balls to Picasso on laulaja Bruce Dickinsonin toinen sooloalbumi, joka julkaistiin vuonna 1994. Musiikkityyliltään se edustaa Dickinsonin soolotuotannosta eniten rock-albumia. Levy sisältää balladimaisen kappaleen Tears of the Dragonin, joka oli suuri menestys. Ajan myötä kappale on saavuttanut kulttimaineen fanien keskuudessa. On jopa ehdotettu, että se olisi Dickinsonin kaikkien aikojen hienoin teos. Tällä levyllä alkoi Dickinsonin yhteistyö Roy Z:n kanssa, jolla on ollut suuri vaikutus Dickinsonin soolouraan. Jälkikäteen Dickinson on todennut halunneensa levystä raskaamman ja Roy Z:n tuottavan tämän levyn. ==Kappaleet== # "Cyclops" – 7:58 # "Hell No" – 5:11 # "Gods of War" – 5:02 # "1000 Points of Light" – 4:25 # "Laughing in the Hiding Bush" – 4:20 (Bruce Dickinson/Roy Z/Austin Dickinson) # "Change of Heart" – 4:58 # "Shoot All the Clowns" – 4:24 # "Fire" – 4:30 (Bruce Dickinson/Roy Z/Eddie Casillas) # "Sacred Cowboys" – 3:53 # "Tears of the Dragon" – 6:24 (Bruce Dickinson) Kaikki kappaleet ovat Bruce Dickinsonin ja Roy Z:n tekemiä, ellei yllä ole mainittu toisin. ===Vuoden 2005 lisälevyllisen version bonuskappaleet=== # # # # # # (versio, joka on äänitetty Tattooed Millionaire aikana) # # # # # # # # # # ==Muusikot== *Bruce Dickinson - laulu ===Tribe of Gypsies=== * Roy Z – kitara * Eddie Cassillas – basso * David Ingraham – rummut * Doug Van Booven – lyömäsoittimet ===Muut muusikot=== * Mario Aguilar ("Shoot all the Clowns") * Dean Ortega ("Shoot all the Clowns") * Dickie Fliszar – rummut ("Tears of the Dragon") == Lähteet == Luokka:Vuoden 1994 albumit Luokka:Bruce Dickinsonin albumit
Killing Joke

Killing Joke on brittiläinen post-punk-, uusi aalto- ja industrial metal -yhtye, joka perustettiin vuonna 1978. Perustajajäsenet Jeremy ”Jaz” Coleman (laulu, syntetisaattorit ja sovitukset) ja Kevin ”Geordie” Walker (kitara) ovat olleet yhtyeen ainoat pysyvät jäsenet. Yhtyettä pidetään laajasti yhtenä merkittävimmistä 1970-luvun lopun ja 1980-luvun alun post-punk/uusi aalto -kokoonpanoista. Killing Joken musiikki koostuu tyypillisesti metallisista kitaroista ja raskaista, tanssittavista rytmeistä. Colemanin lavaesiintyminen on ritualistista ja laulu vaihtelee puhelaulusta raspiseen ärjyntään. Välillä laulu on uhkaavaan murinaa ja toisinaan tunteellista ja melodista. Koskettimet olivat kantava elementti varsinkin yhtyeen 1980-luvun tuotannossa. Geordie ei koskaan soita kitarasooloja. Yhtyeen tyyli kehittyi 1970-luvun post-punkista ja dub reggaesta 1980-luvulla kohti industrial metalia. 1990-luvulla Killing Joken musiikkiin tuli tanssimusiikin elementtejä. Kitaristi Geordie Walker kuoli 64-vuotiaana kaksi päivää vakavan halvauskohtauksen jälkeen 26. marraskuuta 2023. ==Diskografia== ===Albumit=== * * * * * * * * * * * * * * * *Pylon (2015) ===Konserttitallennealbumit=== * * * * * * * * * ===Kokoelma- albumit=== * * * * * * * * * * * * * * *http://www.killingjoke.com/2012/12/the-singles-collection-1979-2012/ *http://www.pledgemusic.com/projects/killingjokeindub ===Singlet=== *”Nervous System” (1979) *”Wardance” (1980) *”Change” (1980) *”Requiem” (1980) *”Follow the Leaders” (1981) *”Empire Song” (1982) *”Chop-Chop” (1982) *”Birds of a Feather” (1982) *”Let’s All Go (to the Fire Dances)” (1983) *”Me of You?” (1983) *”Eighties” (1984) *”A New Day” (1984) *”Love Like Blood” (1985) *”Kings and Queens” (1985) *”Adorations” (1986) *”Sanity” (1986) *”America” (1988) *”My Love of This Land” (1988) *”The Beautiful Dead” (1990) *”Money Is Not Our God” (1991) *”Change: The Youth Mixes CD” (1992) *”Exorcism” (1994) *”Millenium” (1994) *”Pandemonium” (1994) *”Jana” (1995) *”Democracy” (1996) *”Love Like Blood/Intellect” (1998) *”Loose Cannon” (2003) *”Seeing Red” (2003) *”Hosannas from the Basements of Hell” (2006) *”European Super State” (2010) *”In Cythera” (2012) *"Full Spectrum Dominance" (2023) ==Lähteet== == Kirjallisuutta == * Hämäläinen, Jyrki "Spider" (2020). Killing Joke: Are You Receiving?. Milton Keynes: New Haven Publishing Ltd. ISBN 978-1912587407. ==Aiheesta muualla== * Killing Joken kotisivut Luokka:Brittiläiset rockyhtyeet Luokka:1980-luvun yhtyeet ja sooloartistit
Één

één () on belgialainen televisiokanava, jonka omistaa Belgian flaamilainen yleisradioyhtiö VRT. Kanava esittää hollanninkielisiä ohjelmia sekä ulkomaalaisia televisiosarjoja. één perustettiin vuonna 1953. Se toimii myös Belgian paikallisena televisioasemana Eurovision laulukilpailussa, flaamilainen VRT ja ranskankielinen RTBF lähettävät edustajan vuorovuosin. == Aiheesta muualla == * één.be Luokka:VRT Luokka:Vuonna 1953 perustetut televisiokanavat
Pakistanin vaakuna

Pakistanin vaakuna on Pakistanin valtion tunnus, joka otettiin käyttöön vuonna 1954. Kuunsirppi ja vihreä väri ovat islamin symboli. Keskellä sijaitsevassa kilvessä on puuvillan, juutin, teenlehtien ja vehnän kuva. Vaakunan teksti on urdua: ایمان ، اتحاد ، نظم () Luokka:Valtioiden vaakunat Vaakuna
Jennie Garth

Jennifer Eve Garth (s. 3. huhtikuuta 1972 Urbana, Illinois) on yhdysvaltalainen näyttelijä, joka tunnetaan parhaiten roolistaan Kelly Taylorina televisiosarjassa Beverly Hills 90210. ==Elämäkerta== ===Lapsuus ja nuoruus=== Jennifer Eve Garth syntyi Illinois’n osavaltiossa vuonna 1972. Hänen vanhempansa ovat John ja Carolyn Garth, joilla oli molemmilla kolme lasta entisistä avioliitoista ennen Jennien syntymää. Tyttö kasvoi hevosfarmilla Arcolassa Illinoisin osavaltiossa Yhdysvalloissa kuuden vanhemman sisarpuolensa kanssa. Kun Jennie Garth oli 13-vuotias, hänen perheensä muutti Arizonan Phoenixiin. Jennie kävi tanssitunneilla ja teki hieman mallin töitä. Hän unelmoi opiskelusta korkeakoulussa ja myöhemmin oman tanssistudion perustamisesta. Jennie huomattiin 15-vuotiaana, jolloin hän voitti näyttelijäkilpailun. ===Näyttelijäuran alku=== Näyttelijäkilpailussa menestymisen takia Jennie Garth lopetti lukion Greenway High Schoolista ensimmäisenä vuonna ja muutti perheensä kanssa Los Angelesiin, jotta hänestä voisi tulla näyttelijä. Hän valmistui lukiosta Kaliforniassa. Siellä hän alkoi käydä näyttelijäkurssilla lähes päivittäin. Asuttuaan noin kuusi kuukautta Los Angelesissa hän sai Erica McCrayn roolin NBC:n televisiosarjassa A Brand New Life (1989). ===Ura=== Garth tunnetaan parhaiten televisiosarjasta Beverly Hills 90210, jossa hän näytteli Kelly Tayloria. Hänen roolihahmonsa oli muun muassa laihdutuspillereiden ja kokaiinin väärinkäyttäjä, joutui tekemisiin uskonlahkon kanssa, sai keskenmenon ja raiskattiin. Jennie Garth näytteli myös sitcom-sarjassa What I Like About You. Hän oli myös naispääroolissa TV- elokuvassa Danielle Steel’s Star (1993). ==Yksityiselämä== Garth oli naimisissa muusikko Daniel B. Clarkin kanssa vuosina 1994–1996 ja näyttelijä Peter Facinellin kanssa 2001–2012. Facinellin kanssa hänellä on vuosina 1997, 2002 ja 2006 syntyneet tyttäret. ==Filmografia== ===Elokuvat=== * Power 98 (1996) * My Brother's War (1997) * Palaa luokseni (Return to Me, 2000) * Secret Santa (2003) * Girl, Positive (Lifetime TV movie) (2007) ===Televisio=== * A Brand New Life (1989) * Just Perfect (1989) * Teen Angel (1989) * Beverly Hills 90210 (1990–2000) * Teen Angel Returns (1990) * Tähti (Danielle Steel's Star, 1993) * Sydämen valheet (Lies of the Heart: The Story of Laurie Kellogg, 1994) * Valheen hoidossa (Without Consent, 1994) * Falling for You (1995) * A Loss of Innocence (1996) * An Unfinished Affair (1996) * Sisko ja sen sisko (What I Like About You, 2002–2006) * The Last Cowboy (2003) ==Lähteet== ==Aiheesta muualla== * Luokka:Yhdysvaltalaiset näyttelijät Luokka:Vuonna 1972 syntyneet Luokka:Elävät henkilöt
Ribe

Ribe on Tanskan vanhimmaksi mainittu historiallinen kaupunki, josta tuli 1. tammikuuta 2007 hallinnollisesti osa Esbjergin kuntaa Tanskan kuntauudistuksen yhteydessähttp://www.im.dk/publikationer/government_reform_in_brief/index.htm . Sitä ennen Ribe oli oma kuntansa ja entisen Riben amtin pääkaupunki. Vuonna 2018 Ribessä asui yli 8000 ihmistä. Kaupungin keskustassa on edelleen säilynyt sata 1600-luvulta peräisin olevaa suojeltua taloa, jotka muodostavat yhdessä maan vanhimman goottilaisen tuomiokirkon kanssa suositun ja pittoreskin nähtävyyden. == Historia == Ribe oli viikinkiajan tunnettu kauppapaikka jo 700-luvulla. Jälkiä asutuksesta on ajoitettu noin vuoteen 710.http://www.visitribe.com/page5377.asp Vuonna 860 kaupungista oli tullut niin merkittävä, että Tanskan kuningas antoi "Pohjolan apostoli" Ansgarille luvan saarnata siellä kristinuskoa ja perustaa kirkko, joka sijoitettiin kaupungin läpi virtaavan joen etelälaidalle. Riben tuomiokirkko rakennettiin samalle paikalle 1100-luvun jälkipuoliskolla. Pienempiä kirkkoja, kerjäläismunkkiluostari ja linnoitus rakennettiin pian tämän jälkeen ja kaupunki levisi eräänlaiseksi kaksoiskaupungiksi joen molemmin puolin. Kahden muodostuneen kaupunginosan väliin rakennettiin eräs maan suurimpia keskiaikaisia tulvapatojärjestelmiä, jonka päällä pääkatu, "Dammen", sijaitsee edelleen.http://www.visitribe.com/page5378.asp Keskiajalla Ribe eli kulta- aikaansa Tanskan ainoana Pohjanmeren satamakaupunkina ja tärkeänä kirkon ja valtionhallinnon keskuspaikkana. Kuninkaat oleskelivat usein Riberhusin linnassa, josta on nykyisin jäljellä vain vähän muurinjäänteitä. Uskonpuhdistus alkoi ja joki hiekoittui umpeen 1500-luvulla. Niiden lisäksi kulkutaudit, kaupungin palo 1580, tulvat ja sodat nakersivat Riben taloudellista ja hallinnollista merkitystä.http://www.visitribe.com/page5379.asp ==Lähteet== ==Aiheesta muualla== * Riben turismitoimisto * Ribe direkte * Esbjergin kunta * Riben viikinkimuseo (Museet Ribes Vikinger) * Riben taidemuseo (Ribe Kunstmuseum) * Riben viikinkikeskus (Ribe Vikingecenter) Luokka:Tanskan entiset kunnat Luokka:Tanskan kaupungit Luokka:Tanskan taajamat Luokka:Esbjergin kunta
Risto Fried

Christopher (Risto) Fried (3. kesäkuuta 1930 Pariisi, Ranska – 26. elokuuta 2004 Jyväskylä) oli suomalainen psykologi ja Jyväskylän yliopiston psykologian professori. Fried oli Rorschach-asiantuntija, mutta hän tunsi myös syvällisesti TAT-testin, jota hän oli opiskellut Yhdysvalloissa testin kehittäjän Henry Murrayn oppilaana. Hän väitteli tohtoriksi Harvardin yliopistossa vuonna 1957. Fried oli myös therapeialainen psykoanalyytikko, joka yhdisti psykoanalyyttista teoriaa kognitiiviseen psykoterapiaan yhdessä Jyväskylän yliopiston edesmenneen psykologian professori Antero Toskalan kanssa. Risto Friedin äiti oli kirjailija Anne Fried. __NOTOC__ == Lähteet == ==Teoksia== * * * ==Kirjallisuutta== * * * * * ==Aiheesta muualla== * Wahlström, Jarl: Risto Fried – teacher, researcher and psychoanalytic scholar at the University of Jyväskylä (esitelmä). Luokka:Suomalaiset psykologit Luokka:Jyväskylän yliopiston professorit Luokka:Suomalaiset professorit Luokka:Vuonna 1930 syntyneet Luokka:Vuonna 2004 kuolleet
Stari Ras

Stari Ras (, "vanha Ras") oli keskiaikainen kaupunki Serbiassa, silloisen Raškan valtion eli Župan pääkaupunki. Se perustettiin 800- tai 900-luvuilla ja hylättiin 1200-luvulla. Nykyisin siitä on jäljellä linnoituksia, kirkkoja ja luostareita lähellä Novi Pazarin kaupunkia. Kaupungin rauniot ja läheinen Sopoćanin luostari kuuluvat Unescon maailmanperintöluetteloon vuodesta 1979. Stari Rasin arkkitehtuurissa kohtasivat itäiset ja läntiset vaikutteet. Pyhän Yrjänän kirkko Djurdjevi Stupovin luostarissa, perustettu 1170–1171, on yhdistelmä romaanista ja bysanttilaista tyyliä. Kirkossa on myös kaksi kerrostumaa freskoja, vuosilta 1175 ja 1282–1283, jotka kuuluvat Balkanin hienoimpiin. Pietarin ja Paavalin kirkko on 900-luvun rakennus, rakennettu 600-luvun kappelin paikalle, ja vanhin Balkanilla säilynyt kirkko. File:Petrova crkva.jpg|Pietarin ja Paavalin kirkko File:Sopoćani_Monastery,_side_view,_Serbia.jpg|Sopoćanin luostari Stari Rasissa == Lähteet == == Aiheesta muualla == *Kotisivu (serbiaksi, ilmakuvia) Luokka:Unescon maailmanperintökohteet Serbiassa
Pastellivälskäri

Pastellivälskäri (Acanthurus japonicus) on välskärikaloihin kuuluva kala. == Koko ja ulkonäkö == Pastellivälskäri kasvaa 20 cm pitkäksi. Se muistuttaa ulkonäöltään paljon samettivälskäriä. Vartalo on sinivioletti, ja sen reunoilla selästä pyrstön kautta vatsan alle kiertää kapea keltainen ”kuunsirppi”. Evät ovat tummat, pyrstö hyvin vaalea. Silmän alla on vaalea läikkä, joka ulottuu suuhun asti (lajituntomerkki: samettivälskärin läikkä on pienempi).WetWebMedia == Alkuperä == Pastellivälskäreitä elää Havaijilla ja muualla Tyynenmeren keskiosissa. == Käyttäytyminen == Pastellivälskäri on melko rauhallinen, kun taas häkellyttävästi samannäköinen samettivälskäri on hyvin aggressiivinen lajitovereitaan ja muita välskäreitä kohtaan. Pastellivälskäri jättää yleensä rauhaan myös selkärangattomat ja korallit joten sitä voi pitää riutta-akvaariossa. Se tarvitsee kuitenkin paljon uimatilaa.Meriakvaarion perustamismanuaali == Ravinto == Pastellivälskärit syövät pääasiassa kasvisruokaa, etenkin akvaariossa kasvavaa levää, mutta myös kuivattua levää tai leväpitoista kuivaruokaa. == Lähteet == ==Aiheesta muualla== * Luokka:Meriakvaariokalat Luokka:Välskärikalat (heimo)
Oliivivälskäri

Oliivivälskäri (Acanthurus olivaceus) on välskärikaloihin kuuluva kala. == Koko ja ulkonäkö == Oliivivälskäri kasvaa noin 35 cm pitkäksi. Nuoret yksilöt ovat keltaisia, aikuistuessaan kala saa lajille ominaisen kuvioinnin: pyrstöpuoli on oliivinvihreä, etuosa vaaleampi. Rintaevä on oranssi ja vartalon ylä- ja alareunaa kiertää oranssinsävyinen raita. Pyrstön tyvessä on tumma läikkä. == Alkuperä == Oliivivälskäri on kotoisin Indopasifiselta merialueelta. Se elää koralliriutoilla 3–46 metrin syvyydessä. == Käyttäytyminen == Oliivivälskäri on yleensä rauhallinen lajitovereitaan ja muita välskärikaloja kohtaan, mutta voi joutua muiden kiusaamaksi. Se on aktiivinen kala, joka tarvitsee paljon uimatilaa, mutta myös piilopaikkoja. == Ravinto == Oliivivälskäri syö piilevää, rihmaleviä ja pohjalietettä. Akvaariossa sille kelpaa myös kasvispitoinen pakastettu ja kuivaruoka. Monipuolista ruokavaliota (johon voi kuulua myös kesäkurpitsaa, pinaattia, parsakaalia ja norilevää) suositellaan myös siksi että nälkäisenä oliivivälskäri voi erehtyä näykkimään koralleja.Pet Solutions (kuva myös poikasväristä) == Lähteet == Luokka:Meriakvaariokalat Luokka:Välskärikalat (heimo)
Purppuravälskäri

Purppuravälskäri (Ctenochaetus hawaiiensis) on välskärikaloihin kuuluva kalalaji. Sen ulkonäkö muuttuu iän myötä. == Koko ja ulkonäkö == pienoiskuva|180px|vasen|Luonnos nuoren yksilön räikeistä väreistä. Purppuravälskäri kasvaa noin 25 cm pitkäksi. Se on nuorena värikäs: oranssi- sini-punakuvioinen vartalo ja sähkönsiniset evät. Aikuisväri on oranssi- tummajuovainen tai jopa tasaisen suklaanruskea.WetWebMedia (myös kuvia) Aikuiset yksilöt muistuttavat keltasilmävälskäriä. == Alkuperä == Purppuravälskäri on kotoisin Havaijilta ja Tyynenmeren keskiosista. Niitä tavataan tyypillisesti noin 12 metrin syvyydestä.Practical Fishkeeping == Käyttäytyminen == Purppuravälskäri ei näyki koralleja, joten se sopii myös riutta-akvaarioon. Se nyppii jatkuvasti levää ja lietettä akvaarion pohjan koloista, eikä sitä tulisi pitää liian siistissä altaassa eikä ilman elävää kiveä ja hiekkaa.reefkeeping == Ravinto == Purppuravälskäri syö yksisoluisia leviä ja pohjalietettä. Se huolii myös leväpitoista kuivaruokaa. == Lähteet == ==Aiheesta muualla== * Luokka:Meriakvaariokalat Luokka:Välskärikalat (heimo)
Martti Kuisma

Martti Veikko Kuisma (27. elokuuta 1936 Kirvu – 1. tammikuuta 2000 Helsinki) oli suomalainen näyttelijä. Kuisma valmistui Suomen Teatterikoulusta vuonna 1958. Hän työskenteli Oulun kaupunginteatterissa vuosina 1959–1961, Porin teatterissa vuosina 1961–1963 ja Jyväskylän kaupunginteatterissa vuosina 1963–1965. Vuonna 1965 perustetussa MTV-teatterissa hän oli mukana alusta saakka vuoteen 1979 ja näytteli muun muassa keskeiset roolit televisionäytelmissä Metrokortti, Huone puutalossa, Tavallinen impi, Orvar Kleinin laillinen ruumis ja Illansuusta puoleen päivään. Hän vieraili useissa kesäteattereissa ja näytteli muun muassa Tuntemattoman sotilaan Antti Rokkaa Pyynikin kesäteatterissa vuosina 1967–1969 ja Oulun kaupunginteatterissa 1970-luvulla. Radioteatterissa hän vieraili useasti ja esiintyi vielä 1990-luvulla muun muassa Kantolan perheessä. Kuisma näytteli noin kymmenessä elokuvassa, joista tunnetuimpia on Uuno Laurilan osa elokuvassa Täällä Pohjantähden alla. Myöhemmin hän näytteli muun muassa elokuvissa Viimeinen savotta ja Tuhlaajapoika. Kuisma kuoli pitkään sairastettuaan Marian sairaalassa Helsingissä 63-vuotiaana. Hänet on haudattu Malmin hautausmaalle. == Filmografia == * Nummisuutarit (1957) * Nuori mylläri (1958) * Sven Tuuva (1958) * Vatsa sisään, rinta ulos! (1959) * Täällä Pohjantähden alla (1968) * Pohjantähti (1973) * Viimeinen savotta (1977) * Tuntematon ystävä (1978) * Pölhölä (1981) * Ramses ja unet (1982) * Kadunlakaisijat (1991) * Tuhlaajapoika (1992) == Lähteet == == Aiheesta muualla == * Luokka:Suomalaiset näyttelijät Luokka:Vuonna 1936 syntyneet Luokka:Vuonna 2000 kuolleet
Juho Peura

Johan (Juho) Peura (24. toukokuuta 1879 Laukaa – 26. toukokuuta 1918 Tampere) oli suomalainen poliitikko, joka toimi SDP:n kansanedustajana vuosina 1914−1917. Hän kuoli sisällissodan jälkeen Tampereen vankileirillä. == Elämä == === Nuoruus === Laukaan Nurmijärven kylässä Keisarin talossa syntyneen Juho Peuran vanhemmat olivat talonpoika Otto Peura (s. 1838) ja Rautalammista kotoisin ollut Miina Pietiläinen (s. 1842). Peura oli puusepän opissa ja kävi käsityöläiskoulun, jonka jälkeen hän työskenteli vuosisadan vaihteesta lähtien puuseppänä Tampereella. === Kansanedustajaksi === Vuonna 1900 Peura liittyi Tampereen työväenyhdistykseen ja sosialidemokraattiseen puolueeseen. Puuttuvaa koulusivistystään hän paikkasi ahkeralla itseopiskelulla. Myöhemmin Peura työskenteli Tampereen työväentalon vahtimestarina. Peura oli Tampereen Työväen Sanomalehti Oy:n hallituksen puheenjohtaja sekä Tampereen työväenopiston johtokunnan jäsen. Vuonna 1914 hänet valittiin eduskuntaan. === Sisällissota === Helmikuun vallankumouksen jälkeen keväällä 1917 Peura valittiin Tampereen kunnallisen elintarvikelautakunnan jäseneksi. Sisällissodan alla Peura vastusti aseellista kapinaa. Sisällissodan sytyttyä Peura kuitenkin valittiin kaupungin ylimmäksi päättäväksi elimeksi muodostetun Tampereen työväenjärjestöjen johtavan komitean puheenjohtajaksi. Lisäksi hän toimi Tampereen vallankumousoikeuden puheenjohtajana. Peura jäi Tampereen taistelun aikana valkoisten vangiksi, mutta hänet vapautettiin jo muutaman päivän kuluttua. Peura vangittiin uudelleen huhtikuun lopussa ja lähettiin jälleen vankileirille Kalevankaalle. Hän kuoli keuhkokuumeeseen Tampereeen vankileirin sairaalassa toukokuussa 1918. Peura on haudattu Kalevankankaan hautausmaalle. ==Lähteet== Luokka:Kansanedustajat Luokka:Suomen Sosialidemokraattisen Puolueen poliitikot Luokka:Suomen sisällissodan punaiset Luokka:Suomen sisällissodan terrorin uhrit Luokka:Pirkanmaan vaalipiiri Luokka:Vuonna 1879 syntyneet Luokka:Vuonna 1918 kuolleet
CocoRosie

CocoRosie on yhdysvaltalainen duo, joka koostuu kahdesta sisaruksesta, Bianca (Coco) ja Sierra (Rosie) Casadysta. Yhtye soittaa indie rockia ja psykedeelistä folkia, ja se on yhdistetty New Weird America -liikkeeseen. Yhtye on perustettu vuonna 2003. Sierra soittaa yleensä kitaraa, pianoa ja harppua sekä laulaa taustoja. Bianca laulaa ja manipuloi erilaisia lasten lelusoittimia. Kappaleet he tekevät yhdessä. Cocorosie konsertoi duona, mutta sillä on myös apuna muita taustamuusikoita, kuten basisti ja rumpali tai beatboxaaja. == Alkutaipaleet == Sierra ja Bianca ovat amerikkalaissisaruksia, mutta ovat syntyneet eri paikoissa. Sierra, sisaruksista vanhin syntyi Iowassa ja Bianca Havaijilla. Heidän äitinsä antoi heille lempinimet Coco ja Rosie, joista myös yhtyeen nimi on peräisin. Kun Sierra oli viisivuotias ja Bianca kolmen, heidän vanhempansa erosivat. Sierra ja Bianca eivät tulleet kovinkaan hyvin toimeen kasvaessaan. Sierran ollessa 14-vuotias, hänen äitinsä potki hänet ulos kotoa ja lähetti hänet kouluun isänsä luokse. == Diskografia == * La maison de mon rêve (Touch and Go / Quarterstick Records 2004) * Noah's Ark (Touch and Go / Quarterstick Records 2005) * The Adventures of Ghosthorse and Stillborn (Touch and Go Records 2007) * Grey Oceans (Sub Pop Records, toukokuu 2010) ==Lähteet== == Aiheesta muualla == * CocoRosien kotisivut * Luokka:Yhdysvaltalaiset yhtyeet
Gerda Ryselin

Gerda Ryselin (oik. Irma Gerda Emilia Londen, 21. kesäkuuta 1909 - 20\. huhtikuuta 1990) oli suomenruotsalainen näyttelijätär. Ryselin oli operettitähtenä Svenska Teaternissa. Hän siirtyi myöhemmin Suomen Kansallisteatteriin. Hän näytteli myös muutamassa suomalaisessa elokuvassa. Tunnetuimman roolinsa hän teki todennäköisesti paronittarena elokuvassa Täällä Pohjantähden alla (1968). Ryselin sai Pro Finlandia -mitalin 1957 ansioituneesta näyttelijätyöstä. == Filmografia == *Vihreä kulta (1939) *Suopursu kukkii (1947) *Kaksi vanhaa tukkijätkää (1954) *Olin nahjuksen vaimo (1961) *Älä nuolase... (1962) *Täällä Pohjantähden alla (1968) *Pohjantähti (1973) ==Lähteet== Luokka:Suomalaiset näyttelijät Luokka:Pro Finlandia -palkitut Luokka:Vuonna 1909 syntyneet Luokka:Vuonna 1990 kuolleet
Purjevälskäri

Purjevälskäri (Zebrasoma veliferum) on välskärikaloihin kuuluva kala. == Koko ja ulkonäkö == Purjevälskäri voi kasvaa 40 cm pitkäksi. Sen vartalo on tumman ja vaaleamman ruskean pystyraitainen, litteä. Kalan pullistellessa vaikkapa lajitoverin uhkailemiseksi selkäevä nousee purjeeksi, jonka pinta-ala on lähes yhtä suuri kuin kalan vartalo.Malawi Chichlid Homepage (myös kauniita kuvia) == Alkuperä == Purjevälskäri elää luonnossa Indopasifisella merialueella ja läntisellä Tyynellämerellä. == Käyttäytyminen == Purjevälskäri tarvitsee runsaasti uintitilaa, ja se voi käyttäytyä aggressiivisesti muita välskäreitä kohtaan. Se ei yleensä näyki koralleja, joten se sopii riutta- akvaarioon.Meriakvaarion perustamismanuaali == Ravinto == Purjevälskäri syö elävää tai kuivattua levää, tai leväpitoista valmisruokaa. == Lähteet == ==Aiheesta muualla== * Luokka:Meriakvaariokalat Luokka:Välskärikalat (heimo)
Ernesto Lecuona

Ernesto Lecuona y Casado (6. elokuuta 1895 Guanabacoa, Kuuba – 29. marraskuuta 1963) oli kuubalainen säveltäjä. Hänet otettiin postuumisti Songwriters Hall of Fameen. Lecuonan sävellyksiä ovat muun muassa "Siboney" (Canto Siboney), "Malagueña" ja "Andalucía". Hänen menestyskappaleensa "Always in My Heart" (Siempre en mi Corazon) nimettiin 1942 parhaan laulun Oscar-ehdokkaaksi, mutta se hävisi kappaleelle "White Christmas". Hän oli viihdemusiikkia soittavan maineikkaan Lecuona Cuban Boys -yhtyeen jäsen. Menestyksen myötä hän oleskeli yhä enemmän Yhdysvalloissa ja muutti lopullisesti Tampaan Floridaan 1960 Kuuban jouduttua kommunistihallinnon valtaan. Hän kuoli sydänkohtaukseen ollessaan Teneriffalla Kanariansaarilla. Hänet on haudattu New Yorkiin. ==Lähteet== *Songwriters Hall of Fame Luokka:Kuubalaiset säveltäjät Luokka:Kuubalaiset muusikot Luokka:Vuonna 1895 syntyneet Luokka:Vuonna 1963 kuolleet Luokka:Songwriters Hall of Fame